hotchpotch/miracl-hf-unified huggingface dataset:
Kampuni ya Alden
Kampuni ya Viatu ya Alden ilianzishwa katika mwaka wa 1884 na Charles H. Alden.Hii ni kampuni ya kuunda viatu vya wanaume,vya kazi na vya anasa pia. Kampuni hii ina makao yake Middlesborough, Massachusetts.Hii kampuni ya kuunda viatu ilipatikana katika eneo la New England na inaendelea kuendesha biashara yake huko hadi sasa.
Katika mifululizo ya filamu ya "Indiana Jones",Jones huwa amevaa viatu vya aina ya Alden 405 vya rangi ya kahawia. Mwandalizi wa nguo za kuvaliwa katika filamu hiyo, Nadoolman, alikuwa amechagua viatu vya Red Wings kama viatu vya Indy. Viatu vya Red Wings 1905 vinafanana sana na Alden 405, watu hawakuweza kutofautisha viatu hivyo katika filamu za zamani za kabla ya enzi ya DVD(ambazo video huonekana dhahiri zaidi) . Duka ambalo Harrison Ford,anayeigiza kama Indiana Jones(Indy) katika filamu hiyo, alinunua jozi yake ya Alden ya kwanza lilikuwa Duka la Fredrick's Shoes. Fununu ni kuwa Harrison Ford alipendelea viatu vya kampuni ya Alden kwa sababu alivivaa alipokuwa akifanya kazi kama seremala katika jiji la Los Angeles,miaka kadhaa kabla ya kuigiza katika filamu ya Star Wars na kupata umaarufu. Ford, hapo awali,alinunua buti zake katika duka la mtaa wa Sherman Oaks,California lililoendeshwa na Mjerumani aliyeitwa Fritz. Muda ulipokuja wa kununua viatu vingi vya kutumika katika kurekodi kwa filamu ya "Raiders of the Lost Ark", Ford alisisitiza kuwa buti zilizohitajika zinunuliwe kutoka duka la Fritz. Timu ya kurekodi na uzalishaji wa filamu wakaheshimu ombi lake.Hivyo basi, Fritz aliuza jozi nyingi za buti katika kurekodi kwa filamu hiyo.Hii inatumika kuonyesha uzuri wa viatu vya kampuni ya Alden na hasa viwango vyake vya juu. Viatu hivyo vya Alden vinajulikana ,pia , kwa sifa ya kudumu sana. Soli na ngozi zake zikiwa dhabiti na bora.
Kampuni ya DVS
Kampuni ya viatu ya DVS ilianzishwa katika mwaka wa 1995 na Kevin Dunlap akiwa pamoja na Tim Gavin.
DVS huwa na makao yao Torrance, California na inamilikiwa na kampuni ya usambazaji ya Podium Distribution.Neno la ufupisho 'DVS' linasemekana kusimamia "Devious" likimaanisha kwa Swahili 'mjanja'.
DVS ,hapo awali, iliunda viatu maalum vya wanaume vya "skateboard" lakini ,hivi leo, imepanua aina zao za viatu kuhusu ,pia, vya wanawake ,vya vijana na vya watoto wadogo. Viatu hivi si vya "skateboard" pekee bali ni vya aina mbalimbali kama vile vya mitindo mbalimbali ya starehe. Wameanzisha pia kushona nguo za kuuzwa.
Katika mwaka wa 2007, walianza aina ndogo ya viatu iliyoitwa "Luxe",ambayo ilihusisha mitindo mipya na kutengenezwa kwa matumizi ya vifaa vilivyokuwa ghali kidogo.Usambazaji wa viatu vya aina hii ulikuwa mdogo na havikuwa vinaenezwa katika eneo kubwa.
Timu yao imepanua shughuli zake mbalimbali hadi inatoa udhamini kwa wanamichezo wa mchezo wa kutumia bodi ya aina ya "skateboard" hadi wanamichezo wa kuendesha pikipiki na michezo mingine mbalimbali.
Wanachama maarufu wa timu hii inahusisha Zered Bassett, Steve Berra, Kerry Getz, Daewon Song, na Jeron Wilson.
DVS inaathiriwa na hulka na mitindo ya wanachama maarufu wa timu yake ya wanamichezo (wanamichezo wa "skateboard" ,pikipiki na wa michezo mingine).Hivyo basi,inahusisha aina mbalimbali za bidhaa huku ikiendeleza umakini katika utengenezaji wa bidhaa wakitilia maanani mahitaji ya wanamichezo wa kutumia bodi ya "skateboard" duniani kote.
"Wamehusika katika "skateboard"" tangu mwaka wa 1995.
Timu ya ina waendeshaji bora kabisa katika michezo ya uendeshaji wa pikipiki wa siku hizi kama vile: Daewon Song,Kerry Getz, Steve Berra na Torey Pudwill. Kwa kutumia wanachama wa timu yao, DVS huweka viatu vyao na bidhaa zao katika majaribio ngumu kabisa kabla ya kuanza kuzitengeneza kwa kuuza kwa umma.Teknolojia inayotumika na DVS ni kama:
DVS inatengeneza ,pia, viatu , nguo na bidhaa mbalimbali zinazotumika katika michezo zozote za kutumia bodi.
DVS inaendelea kuuza bidhaa zake kwa soko na ,pia, kuboresha vipengele vyote vya bidhaa zao zinazotumika katika michezo ya bodi kama mchezo wa "skateboard",mchezo wa kuteleza na bodi kwenye theluji na mchezo wa kubobea kwenye maji ukitumia bodi. Kampuni hii imenawiri sana katika sekta hii na itaendelea kushinikiza maendeleo katika spoti hizo.
Daewon Song, Steve Berra, Zered Bassett, Keith Hufnagel, Torey Pudwill, Jeron Wilson, Kerry Getz, Daniel Castillo, Chico Brenes, Kenny Hoyle, Jimmy Cao, Andrew Brophy, Paulo Shier na James O'Hare
Neli gunda
Neli gunda ("Nectarinia senegalensis") ni spishi ya ndege ya familia ya Nectariniidae.
Anapatikana nchini Afrika Kusini, Angola, Benini, Botswana, Burkinafaso, Burundi, Chadi, Eritrea, Gambia, Ghana, Gine, Ginebisau, Jamhuri ya Afrika ya Kati, Jamhuri ya Kidemokrasia ya Kongo, Kameruni, Kenya, Kodivaa, Malawi, Mali, Moritania, Msumbiji, Namibia, Nijeri, Nijeria, Rwanda, Senegali, Siera Leoni, Sudani, Tanzania, Togo, Uganda, Uhabeshi, Uswazi, Zambia na Zimbabwe.
Kampuni ya Viatu ya Brown
Kampuni ya Viatu ya Brown [1] ni kampuni ya viatu ambayo inamiliki aina mbalimbali ya viatu nchini Marekani na Kanada. Makao yake makuu yanapatikana Clayton, Missouri ,kitongoji kidogo kilichokuwa karibu na St. Louis, Missouri.
Kampuni hii ilianzishwa katika eneo la St. Louis na hapo awali iliitwa Bryan, Brown & Company kwa makumbusho ya waanzilishi George Warren Brown na Alvin Bryan. Jina lilibadilishwa kuwa Kampuni ya Viatu ya Brown katika mwaka wa 1893. Shule ya George Warren Brown ya Kazi kwa Jamii ilianzishwa katika Chuo Kikuu cha Washington huko St. Louis katika mwaka wa 1925 na mjane wake GW Brown.
Kampuni ya Viatu ya Brown, ni kampuni ya thamani ya $ bilioni 2.4 ikiwa na operesheni zake kote duniani. Kampuni hii inaendesha mnyororo wa maduka 1100 ya Famous Footwear. Inaendesha ,pia, maduka 300 maalum ya rejareja nchini Marekani, Uchina na Kanada chini ya majina kama Brown Shoe Closet, FX LaSalle , Franco Sarto na ,pia, Shoes.com (tovuti rasmi ya kibiashara ya kampuni). Sehemu za kampuni hii za kuuza bidhaa kwa wingi na ,pia, zenye viatu maarufu ni kama Naturalizer, LifeStride, Via Spiga, Nickels Soft, Connie na Buster Brown. Kampuni hii ina leseni ,pia, ya uuzaji wa viatu vinavyojulikana sana vya watu wazima kama Franco Sarto, Etienne Aigner, Dr. Scholl's, Carlos ya Carlos Santana na Fergie. Vilevile, inauza viatu vya watoto vya Barbie na Nickelodeon.
Tangu mwaka wa 1904, katuni za kuwakilisha kampuni zimekuwa Buster Brown na mbwa wake, Tige(angalia picha kule juu). Wote wawili huonekana kwenye matangazo ya televisheni ya kampuni. Katika miaka ya 1940 na 1950, kampuni iliingia ,kwa muda mfupi, katika uchapishaji wa magazeti yenye michoro ya katuni. Magazeti haya yalihusisha katuni maarufu Buster Brown kwenye ukurasa wa kwanza ingawa hekaya zingine pia zilichorwa katika machapisho haya, kama zile za Robin Hood.
Shelly-Ann Fraser
Shelly-Ann Fraser, OD (alizaliwa 27 Desemba 1986) [1] ni mwanariadha wa nchi ya Jamaika ambaye amebobea katika mbio ya 100m. Alizaliwa katika jiji la Kingston, Jamaika, Fraser ndiye bingwa mtetezi wa Olimpiki na Dunia katika mbio ya 100m, akikimbia katika muda wa 10.78s (Olimpiki) na 10.73s(Dunia). Yeye ndiye mwanamke pekee aliyeshikilia mataji ya ubingwa wa Olimpiki na Dunia yote mawili kwa wakati mmoja. Ametoshana na Christine Arron kama mwanamke wa nne wa kasi kabisa katika historia ya mbio ya 100m . Alisoma katika Shule ya Upili ya Wolmer's ya Wasichana na akawakilisha shule yake katika mashindano mengi ya riadha.
Fraser alifanya mazoezi ya kabla ya Olimpiki pamoja na mwenzake Mjamaika, Asafa Powell. Alikuwa mwanamke wa kwanza wa Jamaika kushinda medali ya dhahabu katika mbio ya Olimpiki ya 100m. Katika mbio ya awamu ya kwanza ya kuhitimu, alikimbia na kuwa wa kwanza kwa muda wa sekunde 11.35 na kufaulu kuingia mbio ya awamu ya pili. Aliboresha muda wake kuwa 11.06s huku akimaliza katika nafasi ya kwanza tena katika awamu ya pili. Alimaliza katika nafasi ya kwanza katika mbio ya nusu fainali, akiwashinda Muna Lee na Lauryn Williams katika muda wa sekunde 11.00 .
Katika mbio ya fainali, wanariadha wa Jamaika walimaliza katika nafasi tatu za kwanza . Washindi wa nafasi ya pili walichaguliwa kwa kutumia usaidizi wa picha na wakawa Sherone Simpson na Kerron Stewart. (Wanawake hawa wawili walituzwa medali za fedha ; medali ya shaba haikutuzwa yeyote.) Muda wa Fraser ulikuwa muda bora wa kibinafsi wa sekunde 10.78, sekunde 0.20 kasi kuliko Wajamaika wenzake(Simpson na Stewart). Muda wake wa Olimpiki ulikuwa wa pili kwa kasi katika mbio ya 100m uliokimbiwa na mwanamke Mjamaika, ulishindwa na sekunde 0.04 na ule wa rekodi ya Merlene Ottey ya 10.74s.
Akiwa pamoja na Sheri-Ann Brooks, Aleen Bailey na Veronica Campbell-Brown alihusika katika mbio ya 4 x 100. Katika raundi ya kwanza, Jamaika ilishinda Urusi,Ujerumani na Uchina. Muda wa Jamaika ulikuwa muda wa sekunde 42.24 ambao ulikuwa muda bora kabisa kati ya muda za mataifa kumi na sita yaliyoshiriki. Kutokana na matokeo hayo, timu ya Jamaika ilihitimu kushiriki katika fainali, Brooks na Bailey wakibadilishwa na Sherone Simpson na Kerron Stewart. Hata hivyo ,wanariadha wa Jamaika hawakumaliza mbio hiyo kutokana na kosa la kubadilisha kijiti maalum kati ya wanariadha wao wawili.
Fraser alishinda taji la mbio ya 100m la Jamaika katika mwezi wa Juni 2009, akishinda kwa muda wa 10.88s dhidi ya upepo mkali (-1.5 m/s). Hii ilimfanya kuhitimu kushiriki katika Mashindano ya Mabingwa wa Dunia ya 2009.
Fraser alikimbia mbio sana akimshinda mshindani mwenzake wa Jamaika , Kerron Stewart, aliyekuwa akimkaribia sana katika mbio hiyo. Alishinda mbio hiyo kwa muda wa sekunde 10.73 - muda wa kasi wa nne katika historia ya mashindano hayo na muda huu ndio rekodi ya Jamaika ya hivi sasa.
Donald Gordon (Mfanyibiashara)
Donald Gordon, CC, CMG (11 Desemba 1901 - 2 Mei 1969) alikuwa mfanyibiashara wa Kanada na rais wa zamani wa Shirika la Kitaifa la reli la Kanada ("Canadian National Railway" - CNR) kutoka mwaka wa 1950 hadi mwaka wa 1966.
Alizaliwa Oldmedrum, Scotland akahamia Kanada akiwa umri mdogo sana. Akiwa umri wa miaka 15,alijiunga na Benki ya Nova Scotia jijini Toronto, kabla ya kuwa naibu wa mhasibu mkuu na naibu wa meneja wa tawi la benki hiyo jijini Toronto. Katika mwaka wa 1935, aliteuliwa kama Katibu wa Benki ya Kanada na akawa naibu wa gavana wa benki hiyo hapo baadaye. Kati ya miaka ya 1941-1947, alikuwa Mwenyekiti wa bodi ya "War-Time Prices and Trade Board". Alikuwa mkuu wa Shirika la Kitaifa la reli la Kanada katika miaka ya 1950 - 1966.
Alihusika katika mgogoro mkali wa kuipa jina Hoteli ya Queen Elizabeth ilipoundwa jijini Montreal. Wapenzi wa Quebec walitaka hoteli hiyo iitwe Château Maisonneuve kwa makumbusho ya mwanzilishi wa Montreal,Paul Chomedey de Maisonneuve. Gordon, alisisitiza sana hoteli iitwe jina la Malkia Elizabeth ,ambaye alikuwa amepanda na kuchukua kiti cha utawala kwa ghafla katika mwaka wa 1952. Wakati huu, ndio mipango ya hoteli hiyo ikiwa ikifikiriwa na kuchorwa na wasanii na wataalam.
Katika mwaka wa 1944, yeye alituzwa tuzo ya Amri ya Mtakatifu Michael na Mtakatifu George("Order of St. Michael & St. George"). Katika mwaka wa 1968, alipewa tuzo ya Amri ya Kanada ("Order of Canada").
Chuo Kikuu cha Queen katika mji wa Kingston, Ontario ilimpa heshima kubwa Gordon ilipoamua kuiita nyumba za makazi ya wanafunzi Donald Gordon House na jumba lao la mikutano likaitwa Donald Gordon Centre. Yeye ni mwanachama wa Ukumbi wa Wafanyibiashara Maarufu wa Kanada.
Don Gordon (Mwigizaji)
Jina la kuzaliwa: Donald Walter Guadagno
Siku ya Kuzaliwa: 13 Novemba 1926 (1926-11-13) (umri wa miaka 83)
Pahali pa Kuzaliwa: Los Angeles, California,Marekani
Jina Jingine: Donald Gordon
Kazi: Mwigizaji
Mke: Bek Nelson(1959 - ?) (alimpa talaka)Denise Farr(1979 - hadi sasa )
Don Gordon (alizaliwa 13 Novemba 1926) ni mwigizaji wa filamu na vipindi vya televisheni wa Marekani. Wakati mwingine, yeye huorodheshwa kama Donald Gordon.
Gordon alizaliwa jijini Los Angeles, California, akapewa jina la Donald Walter Guadagno. Filamu zake maarufu ni zile alizoigiza akiwa na mwenzake Steve McQueen hasa "Bullitt, Papillon" na "The Towering Inferno". Aliigiza kama mwigizaji mgeni katika kipindi cha McQueen katika stesheni ya CBS kilichoitwa "Wanted: Dead or Alive". Katika mwaka wa 1981, Gordon aliigiza kama msaidizi wa Mpinga Kristo Damien Thorn katika filamu. Gordon ,pia, aliigiza sehemu ndogo kama afisa wa polisi katika filamu ya "Lethal Weapon", iliyohusisha Mel Gibson na Danny Glover. Katika mwaka wa 1962, alichaguliwa kama mshindani kwa tuzo ya Primetime Emmy kwa uigizaji wake kama Joey Tassil katika kipindi cha CBS cha "The Defenders".
Gordon aliigiza katika toleo la "In a Deadly Fashion" la 1959 katika kipindi cha televisheni ya "Border Patrol", kilichohusisha Richard Webb. Uigizaji mwingine wa Gordon ulikuwa katika toleo la kipindi cha "Twilight Zone" lililoitwa "The Four of Us are Dying". Katika msimu wa 1960 -1961, Gordon alikuwa mwanachama katika kipindi cha "The Blue Angels" akiwa pamoja na waigizaji maarufu kama Dennis Cross, Warner Jones, Morgan Jones, na Mike Galloway. Kipindi hicho kilikuwa kama makumbusho ya kikundi maarufu cha rubani mashuhuri wa kivita wa Marekani kilichoitwa "Blue Angels" (Malaika Samawati).
Mwaka wa 1963, Gordon alihusishwa katika ""Without Wheat, There is No Bread" katika kipindi cha CBS cha "The Lloyd Bridges Show". Mwaka uo huo, yeye alihusishwa katika kipindi cha televisheni ya stesheni ya NBC cha "The Eleventh Hour". Katika msimu wa 1963 -1964, yeye aliigiza kama askari kutoka vita ya Vietnam Kusini katika kipindi cha ABC, "Channing" ,kilichohusisha kampasi ya kubuni ya Chuo cha Channing."Channing" ilihusisha waigizaji maarufu kama Jason Evers na Henry Jones. Alipewa jukumu jingine katika toleo la "The Invisible" katika kipindi cha "The Outer Limits". Katika mwaka wa 1974, yeye aliigiza mhusika ambaye ni mwasi aliyekuwa ametoka gerezani. Mhusika huyu anauawa na Dick Van Dyke katika toleo la kipindi cha "Columbo" la "Negative Reaction".
Amos Biwott
Amos Biwott (alizaliwa 8 Septemba 1947 katika Wilaya ya Nandi) ni mwanariadha wa zamani wa Kenya. Yeye alikuwa mshindi wa mbio ya 3000m ya urukaji viunzi katika Olimpiki ya 1968.
Alizaliwa katika eneo la Nandi, Kenya. Amos Biwott alikuwa wa kwanza katika orodha refu ya wanariadha wa Kenya waliomfuata na kushiriki katika mbio ya 3000m ya urukaji viunzi. Tangu kushinda mbio hiyo ,kwa njia ya kiajabu, katika michezo ya Olimpiki ya Mexico City, Biwott alifungulia Waafrika wengine njia katika kushinda mbio za masafa marefu.
Biwott hakuwa amekimbia mbio nyingi za urukaji viunzi kabla ya kushiriki katika michezo ya Olimpiki hiyo, alikuwa amekimbia mbio tatu tu. Hivyo basi, mtindo wake haukuwa bora na wa kawaida hasa katika kuruka viunzi. Alitumia njia ya iliyochekesha sana. Alikuwa mtu wa kwanza kuwa na ujasiri wa kuruka kikwazo chote bila kukikanyaga, mbinu hii ilihitaji kuruka kwa nguvu kwelikweli. Alipotumia mbinu hiyo ya kuruka hivyo, alipunguza muda wa kuruka viunzi (uliokuwa sekunde 1.1) kwa nusu ukawa sekunde 0.55. Yeye ndiye alikuwa mwanariadha pekee kumaliza mbio hiyo na miguu kavu bila maji hata kidogo katika mbio ya uhitimu na hata katika fainali. Alishinda mbio ya fainali akiwa mbele ya mwanariadha mwenzake kutoka Kenya , Benjamin Kogo. Alimshindia muda wa sekunde 0.6.
Baada ya kushinda mbio hizi, Biwott alianza kufeli katika mbio zake. Alichukua nafasi ya tatu katika Michezo ya Jumuiya ya Madola ya 1970 , akawa nambari sita katika Olimpiki ya 1972 na akamaliza mbio yake ya mwisho akiwa nafasi ya nane katika Michezo ya Jumuiya ya Madola ya 1974.
Baada ya kufeli katika riadha, Biwott alifanya kazi katika Idara ya Kenya Prisons mpaka alipotoka huko katika mwaka wa 1978 aliposhtakiwa kwa wizi. Baadaye, akawa bawabu wa uwanja wa mazoezi.
Alimwoa Cherono Maiyo, aliyeshiriki katika Michezo ya Olimpiki ya 1972 akawa mmojawapo wa wanawake wa Kenya wa kwanza kushiriki katika Michezo ya Olimpiki. Walifunga ndoa katika mwaka wa 1973 na wana watoto watano.
Japhet N'Doram
Japhet N'Doram, (amezaliwa tarehe 27 Februari 1966 katika mji wa Ndjamena [2] ni mwanakandanda wa zamani aliyecheza kama mshambulizi. Albandikwa jina la "The Wizard" katika wakati wake wa kucheza kandanda.
Hapo mwanzoni alicheza katika timu ya mtaa ya Tourbillon FC N'Djamena. Ujuzi wake ukamfanya ahamishwe hadi klabu ya Tonnerre Yaoundé (Kamerun) , mojawapo ya klabu kubwa katika bara la Afrika. Ujuzi wake wa kufunga mabao mengi katika timu ya Tonnerre Yaoundé katika Ligi Kuu ya Kamerun ya Kandanda ulifanya watafutaji wa talanta kutoka klabu za Uropa waje kumwona. Muda mfupi baadaye akapata uhamisho kuenda mojawapo ya klabu za Ufaransa.
Baadaye, alicheza katika klabu ya FC Nantes nchini Ufaransa. Akiwa huko alifunga mabao mengi sana na muhimu. Hii ilimfanya kupendwa sana Ufaransa na akawa shujaa wa mashabiki wa FC Nantes. Mabao yake muhimu ni kama bao la 2000 la klabu yake katika ligi kuu ya Ufaransa, Ligue 1 na pia bao la ushindi katika mechi dhidi ya Juventus katika shindano la Ligi Kuu ya Mabingwa. Nantes ilishinda mechi hiyo 3-2. Yeye alishinda medali ya ubingwa ya Ufaransa akiwa katika klabu hiyo ya Nantes katika mwaka wa 1995.
Aliendelea kucheza katika klabu ya AS Monaco lakini akastaafu kama mchezaji katika mwaka wa 1998 kufuatia jeraha lililomsumbua baada la kulipata katika mechi dhidi ya Nantes.
Alicheza katika mechi 36 katika timu ya taifa ya Chad na akafunga mabao 13 katika timu hiyo.
Alijiunga na wafanyikazi wa timu ya Monaco kama skauti wa wachezaji wenye talanta. Alijiunga na timu ya FC Nantes tena mnamo 28 Juni,2005 akichukua nafasi ya Robert Budzynski kama mkurugenzi wa michezo.
Froot Loops
Froot Loops ni aina ya chakula cha kiamsha kinywa kinachotayarishwa na kampuni ya Kellogg's na huuzwa katika nchi zifuatazo: India,Australia, Kanada, New Zealand, Marekani, Ujerumani, Mashariki ya Kati na Amerika ya Kilatini. Chakula hiki huwa katika vipande vidogo vyenye umbo wa mviringo(hasa lile jina la "loops") na huwa katika rangi mbalimbali na mionjo mbalimbali ya matunda. Kellog's ilianzisha bidhaa za Froot Loops katika mwaka wa 1963. Hapo mwanzoni, kulikuwa na miviringo nyekundu,rangi ya machungwa na manjano,ya kijani kibichi iliongezwa baadaye , kisha zambarau na hatimaye ya samawati ikaongezwa pia.
Aina nyingine ya chakula hii inajulikana kama "Froot Loops 1/3 Less Sugar", "Marshmallow Froot Loops", na "Froot Loops Smoothie".
Katuni ya kuwakilisha bidhaa hii katika matangazo ya televisheni ama kampeni ya bidhaa hii ni Toucan Sam.
Kellogg's imejaribu kupanua bidhaa ya aina ya Froot Loops kwa njia nyingi kwa mfano kwa kuunda "Snack Ums". Snack Ums ilikuwa kama nafaka za kawaida za kuliwa kama kiamsha kinywa lakini kubwa zaidi. Kaulimbiu yao ilikuwa ""Super sized bites with deliciously intense natural fruit flavors...Flavor bursting! "". Ikimaanisha kuwa ukila chakula hiki chenye mionjo mingi ya matunda, utahisi utamu sana!
Aina nyingine ya "Froot Loops" iliyoanzishwa na kampuni ya Kellog's ilikuwa "Froot Loops Cereal Bar". "Froot Loops Cereal Bar" ilikuwa nafaka zilizoshikanishwa kwa vyakula vingine mbalimbali katikati ,juu na chini. Hata hivyo, bidhaa hii haikuwa na mafanikio huku maoni mengi ya watu kuwa haikuonja kama nafaka hata kidogo. Kaulimbiu yao ilikuwa ""The goodness of cereal and milk!"" hasa wakimaanisha "Uzuri wa nafaka na maziwa".
Froot Loops imehusishwa mara kadhaa katika kipindi cha televisheni cha "All in the Family" kama nafaka iliyopendwa sana na mhusika Archie Bunker.
Frosted Flakes
Frosted Flakes ni aina ya chakula cha kiamsha kinywa iliyoanzishwa na Kampuni ya Kellog's. Inahusisha magamba ya mahindi yaliyofunikwa kwa sukari. Jina la "Frosted Flakes" linatumika na kampuni ya Kellog's katika nchi ya Marekani na Kanada. Aina hii ilianzishwa kwa mara ya kwanza katika mwaka wa 1952 kama "Sugar Frosted Flakes". Neno "sugar" lilitolewa kutoka jina la bidhaa hii katika miaka ya 1980 katika wakati ambao bidhaa nyingi za aina hii zilitoa neno hilo kutoka majina yao.
""Frosted Flakes"", kwa jina lenyewe, linaeleza aina ya bidhaa hii. Hivyo basi, jina hili haliwezi kuwa jina linalotumika na kampuni moja tu na linaweza kutumika na kampuni yoyote inayotayarisha bidhaa sawa kama hii. Ingawaje, "Kellog's Frosted Flakes" na "Frosties" ni majina maalum yaliyosajiliwa na kampuni kisheria katika masoko yao maalum.
Katuni ya Tony Tiger ndiyo imekuwa ikiwakilisha "Frosted Flakes" tangu kuanzishwa kwake. Tony anajulikana zaidi kwa kutamka kaulimbiu ya bidhaa hii: ""They are Gr-r-reat!"". Sauti ya Tony Tiger katika matangazo ya Marekani ilikuwa sauti ya Thurl Ravenscroft mpaka kifo chake katika mwaka wa 2005. Hivi sasa,sauti ya sasa ya katuni hii katika Marekani ni ya Lee Marshall, aliyekuwa mtangazaji. Lee alikuwa amefanya kazi hiyo,ya kuigiza sauti ya Tony, katika tangazo moja la 1997. Anaonekana akiwa amevaa nguo nyekundu kwenye pakiti zote za bidhaa hii. Nchini Uingereza, sauti ya Tony ilifanywa na Thurl Ravenscroft hadi kifo chake kisha Tom Hill akaendelea na kazi hiyo.
Katuni nyingine, Katy Kangaroo, ilichapishwa kwenye pakiti ya "Frosted Flakes" kwa muda mfupi.
Bidhaa hii imeyumia sentensi nyingi katika matangazo yake, lakini iliyotumika sana ni "They're Gr-r-reat!".
"Frosties Kid" ilikuwa tangazo kwenye mtandao hasa katika mwaka wa 2006. Tangazo hili lilitayarishwa kutoka matangazo yaliyokuwa kwenye stesheni za Uingereza na Ireland yaliyohusisha mvulana akisema "They're gonna taste great".
Fununu kwenye mtandao wa tarakilishi ilikuwa mwigizaji huyo alikuwa amejiua. Fununu hii ilifanya tovuti ya snopes.com kuanza kuchunguza ukweli wa hadithi hii. Katika mwezi wa Juni 2006, ilitangazwa katika stesheni ya BBC Radio One kuwa "Frosties Kid" alikuwa hai na anaishi nchini Afrika Kusini.
Maswali kuhusu maslahi ya "Frosties Kid" huulizwa bado na fununu unaovutia watu wengi ni kuwa "Frosties Kid" alikuwa katuni iliyoumbwa na kampuni ya CGI Creation.
I Stay in Love
"I Stay in Love" ni wimbo uliandikwa na Mariah Carey, Bryan-Michael Cox, WyldCard, wakishirikiana na Roderick Hollingsworth kwa ajili ya albamu ya studio kutoka kwa Carey ya kumi na moja "E=MC²". Albamu hii iliandaliwa na Carey akishirikiana na Cox. Wimbo wa Stay in Love ulitolewa kama single ya nne na ya mwisho kutoka katika albamu hii. Wimbo huu ulichezwa katika tuzo za American Music Award zilizofanyika tarehe 23 Novemba 2008. Wimbo huu ilifanikiwa kufika nafasi ya kwanza katika chati ya "Billboard" Hot Dance Club Play.
Wadadisi wa mambo wanasema kuwa wimbo wa I Stay in Love ulipata mapokezi mazuri, katika kupitia matokeo ya albamu hii ya "E=MC²", Toleo la katika wavuti juu ya wimbo huu "The Republican" yanasema kuwa Carey anang'ara katika wimno huu, wakati Fox News Channel akiuelezea wimbo huu kama wenye mashairi mazito,
Carey aliimba wimbo katika onesho la moja kwa moja lililofanyika nchini Uingereza la vipaji linalojulikana kama "The X Factor" tarehe 8 Novemba 2008, ikiwa ni pamoja na kuimba wimbo wa "Hero" na washiriki wa enesho hilo. Pia aliumba wimbo huu katika onesho la tuzo za American Music Award lililofanyika tarehe 23 Novemba 2008 katika eneo la Nokia Theatre.
Ikiongozwa na mumewe Carey aitwaye Nick Cannon, video ya muziki hii ilitengenezwa katika eneola Las Vegas, Nevada, kwa kutumia hadithi ambayo Cannon na Carey waliwahi kushiriki kuiandika Carey alipiga picha kwa ajili ya video hii katika ukumbi usiku katika hoteli ya Bellagio tarehe 5 Oktoba 2008. Carey aliendelea na upigaji picha kwa ajili ya video ya wimbo huu tarehe 6 Oktoba 2008, katika jangwa la Mojave. Akiwa katika mohajiano na Ryan Seacrest, Cannon akiongea kuhusu video hii anasema kuwa, kuna wakati ambapo Carey anakuwa katika kitanda na mwanaume( aliyecheza nafasi hiyo alikuwa Andrew Karelis)..."
Video hii iliingia katika chati ya "Billboard" na kushika nafasi ya 16 hii ikiwa ni tarehe 6 Desemba 2008..Wimbo huu uliingia katika chati ya "Billboard" Hot R&B/Hip-Hop Songs na kufikia katika nafasi ya 97 hii ikiwa ni tarehe 15 Novemba 2008 na kupanda hadi kufikia nafasi ya 81. Single hii iliingia katika chati ya "Billboard" ya Rhythmic Airplay Chart katika nafasi ya 38 tarehe 20 Desemba na kuoanda hadi nafasi ya 37 tarehe 27 mwezi huo huo, 2008. Pia wimbo huu ulishika nafasi ya 4 katika chati ya "Billboard" ya Marekani ya Hot 100 Singles Sales. Na kufikia mwishoni mwa mwezi Desemba, wimbo huu ulikuwa katika nafasi ya 81.
Historia na Maendeleo ya Mji wa Dar es Salaam
Dar es Salaam ilikuwa ikiitwa “Mzizima”(Ikimaanisha mji wenye neema), ni mji wa zamani ulioanza mwanzoni mwa miaka ya 1857. Ingawa historia ya Mzizima ilianza tangu miaka 1000 iliyopita ambapo watu wa Barawa (ambao walijichanganya na Wazaramo na kuwa kati yao) ambao walitulia na kulima katika maeneo ya mbwa maji magogoni (kwa sasa kivukoni), Mjimwema na Gezaulole.
Mji ulianza kuonesha mabadiliko kutokana na ujio wa wa Masultani, Wajerumani na Waingereza. Mwaka 1866 Sultan Seyyed Majid of Zanzibar aliupa jina la ambalo ndilo linalotumika sasa neno la kiarabu lililomaanisha “Mbingu ya Amani”. Baaba ya kifo cha Sultan Majid mwaka 1870, Dar es Salaam ilianguka lakini iliinuka tena mara baada ya ulio wa kampuni ya Kijerumani ("German East Africa Company") iliyoanzisha kituo cha biashara mwaka 1887 na kuuondoa utawala wa Kiarabu hata kutawala pwani ya Africa Mashariki.
Walijenga mamlaka kwa ajili ya kusimamia mambo malimbali ndani ya Africa Mashariki na kuanzisha biashara kwa ajili ya maendeleo ya njia ya reli ya kati.
Iliweza kukua kwa haraka kutokana na utawala pamoja na biashara ya Wajerumani Afrika ya Masahriki. Mwaka 1891 ulikuwa mji mkuu wa “Gerrnan East Africa“.
Dar es Salaam zamani Mzizima, ni mji mkubwa katika Tanzania na unapatikana pembezoni mwa bahari ya Hindi. Ni mji mashuhuri na ni muhimu kwani ni mji wa Kibiashara.
Wakati wa vita ya kwanza ya dunia Wajerumani Afrika Mashariki waliangushwa na Waingereza na tangu hapo ilijulikana kama Tanganyika. Baada ya vita vya pili vya dunia, Dar es Salaam ilikuwa kwa haraka ikiwepo kuanzishawa kwa chama cha TANU(Tanganyika African National Union) ambacho kilisababisha Tanganyika kujipatia uhuru tarehe 9 Desemba 1961.
Dar es Salaam iliendelea kuwa mji mkuu mpaka ulipohamishiwa Dodoma mwaka 1973 , ambao ni mji ulio katikati ya nchi ya Tanzania. Licha ya kutokuwa na tawala za mji mkuu lakini Dar es Salaam iliendelea kuwa makao makuu ya serikali.
Historia ya Ujerumani bado imekuwa ikionekana katika mji. Dar es Salaam ni mji muhimu kwa biashara na serikali.
Saint John, New Brunswick
Saint John ni mji mkuu na mji mkubwa wa kwanza wa mkoa wa New Brunswick katika Kanada. Iko kwenye pwani la Ghuba ya Fundy. Uko kwenye mdomo mpana wa mto Saint John. Kuna wakazi 68,043 (2006). Eneo lake ni 316.31 km². Ni mji kongwe visiwani katika Kanada.
Mji ulianzishwa 1604
If It's Over
"If It's Over" ni wimbo ulioandikwa na mwandishi wa Kiingereza ambaye pia ni mwimbaji Mariah Carey akishirikiana na Carole King na pia wimbo huu uliandaliwa na Carey mwenyewe kwa kushirikiana an Walter Afanasieff kwa ajili ya albamu ya pili ya Mariah, iliyojulikana kwa jina la "Emotions" iliyotoka mwaka 1991. Kati auandaaji wa albamu hii, King alishauri kuwa, ingekuwa vema kama Mariah angerudia wimbo wake wa "(You Make Me Feel Like) A Natural Woman", Lakini Mariah alikataa na kusema anapendelea kuandika nyimbo zake mwenyewe, na pia alidai kushindwa kufikia kiwango cha wimbo huo.
Miezi michache baada ya kutoka kwa albamu ya "Emotions", Carey aliuimba wimbo huo katika kipindi cha televisheni cha "MTV Unpugged" kama wimbo wa pili kutoka katika orodha ya nyimbo zake. Nyimbo zake kutoka katika albamuh hi ziliweza kufanya vizuri nchini Marekani na katika albamu nzima nyimbo sita ziliweza kufika katika nafasi ya kwanza.
japokuwa wimbo huu ukiandikwa na Mariah Carey akishirikiana na Carole King, lakini kuna kila dalili kuwa wimbo huu umefuata miondoko na baadhi ya maudhui kutoka katika wimbo wa "Saturday Night Live" .
Australian/European CD single
Japanese CD single
European CD maxi-single
Phan Dinh Phung
Phan Đình Phùng (1847 – 21 Januari 1896) alikuwa mwanamapinduzi wa Vietnam ambaye aliongoza jeshi la waasi lililojihadharisha na wakoloni wa Ufaransa.
André Brink
André Philippus Brink (Vrede, 29 Mei 1935 – 6 Februari 2015) alikuwa mwandishi wa riwaya kutoka Afrika Kusini. Aliandika kwa lugha ya Kiafrikana na Kiingereza na alikuwa Profesa wa Kiingereza katika Chuo Kikuu cha Cape Town.
Katika miaka ya 1960, yeye na Breyten Breytenbach walikuwa watu muhimu katika harakati ya uandishi wa Kiafrikana iliyoitwa "Die Sestigers" ("Wa miaka ya sitini"). Waandishi hao walitazamia kutumia Kiafrikana kama lugha ya kuongea dhidi ya serikali ya ubaguzi wa rangi, na pia kufanya fasihi ya Kiafrikana kusukumwa na mienendo ya wakati huo ya fasihi ya Kiingereza na Kifaransa.
Riwaya yake "Kennis van die aand" ("Maarifa ya Usiku ") (1973) ilikuwa riwaya ya kwanza kupigwa marufuku na serikali ya Afrika Kusini.
Brink aliandika vitabu vyake kwa wakati mmoja katika lugha za Kiingereza na Kiafrikana.
Riwaya za mapema za André Brink mara nyingi zilijihusisha na sera za ubaguzi wa rangi. Maandiko yake ya mwisho yanahusu masuala mapya ya kimaisha katika kipindi baada ya ubaguzi nchini Afrika Kusini.
Mwanawe, Anton Brink, ni mchoraji.
Kwa orodha kubwa zaidi ya machapisho, angalia makala haya ya Kiafrikana André P Brink.
Assia Djebar
Assia Djebar () ni jina la kuandika la Fatima-Zohra Imalayen (amezaliwa tar. 30 Juni 1936), yeye ni mwandishi wa riwaya, mtafsirishaji na mtengenezeji wa filamu. Kazi zake nyingine uhusu vikwazo vinavyowakumba wanawake, na anafahamika kwa mtazamo wake wa kuunga mkono wanawake. Djebar hutazamwa kama mmoja wa waandishi maarufu zaidi na wenye ushawishi mkubwa katika eneo la Afrika Kaskazini. Aluchaguliwa kwa Académie française mnamo tarehe 16 Juni, mwaka wa 2005, mwanamke wa kwanza kutoka eneo la Maghreb kutambuliwa kwa njia hiyo.
Djebar alizaliwa katika eneo la Cherchell, mji mdogo wa pwani karibu na Algiers. Familia yake iliishi katika kijiji kidogo cha karibu kilichoitwa Mouzaïaville. Pale, alienda shuleni ambapo babake alifunza Kifaransa. Baadaye alienda shule ya mabweni katika eneo la Blida. Mnamo mwaka wa 1955, Djebar alikuwa mwanamke wa kwanza wa Kialjeria kukubaliwa katika École Normale Supérieure, taasisi ya ufunzi ya kipekee katika eneo la Paris.
Mnamo mwaka wa 1957, alichapisha riwaya yake ya kwanza, "La Soif" ("Kiu "). Huku akiogopa kuwa babake hangependa yeye kuandika, alichapisha kitabu hicho akitumia jina la kuandika Assia Djebar. Kitabu kingine, "Les Impatients", kichapishwa mwaka uliofuata. Pia mnamo mwaka wa 1958, yeye na Ahmed Ould-Rouïs alianza walianza ndoa ambayo mwishowe iliisha alipotalakiwa.
Mnamo mwaka wa 1962, Djebar alichapisha riwaya ya "Les Enfants du Nouveau Monde", na alifuata mnamo mwaka wa 1967 na "Les Alouettes Naïves". Alioa tena mnamo mwaka wa 1980. Mumewe wa pili alikuwa malenga wa Kialjeria Malek Alloula. Wote wawili wanaishi mjini Paris, Ufaransa.
Mnamo mwaka wa 2005, Djebar alikubaliwa katika Académie Française, taasisi ya kifahari yenye jukumu la kulinda mapokeo ya lugha ya Kifaransa.
Hivi sasa yeye ni profesa wa fasihi ya Kifaransa katika Chuo Kukuu cha New York.
Mnamo mwaka wa 1996, Djebar alishinda tuzo maarufu la Kimataifa la Neustadt la Fasihikwa mchango aliofanyia fasihi Duniani. Mwaka uliofuata, alipeleka nyumbani Tuzo la Yourcenar. Djebar pia amependekezwa mara nyingi kwa tuzo la la Nobel la Fasihi.
« Immortelle » Éditorial. In : Le Monde, Samedi 18 juin 2005, p 17
Rania Al Abdullah
Rania Al Abdullah "Rānyā al-‘abdu l-Lāh"alizaliwa mnamo 31 Agosti 1970. Yeye ni mke wa Mfalme Abdullah II wa nchi ya Jordan.
Yeye anachukuliwa mojawapo ya wanawake majabari kote duniani. Rania ametumia nguvu zake kuhimiza umuhimu wa elimu.
Nchini Jordan, kazi yake inahusu kutathmini kiwango cha elimu ya wanafunzi, na akiwa nje ya nchi anawahimiza viongozi kuhusu elimu.
Rania Al-Yassin alizaliwa nchini Kuwait kutokamana na wazazi wa Kipalestina mjini Tulkarm. Alisoma shule ya msingi na ya upili katika New English School, Kuwait kisha akafuzu kwa shahada ya biashara kutoka chuo kikuu cha "American University in Cairo". Alipofuzu, Rania alirudi Jordan na kufanya kazi kwenye benki ya Citibank, na baadaye akafanya kazi kwenye kampuni ya kompyuta iitwayo Apple Computer mjini Amman.
Alikutna na Mfalme Abdullah bin Al-Hussein kwenye sherehe mnamo Januari 1993. Baada ya miezi miwili, alikuwa mhumba wake na walioana mnamo 10 Juni 1993. Wana watoto wanne:
Ingawa mumewe alikuwa mfalme tangu 7 Februari 1999, Rania hakuwa malkia papo hapo. Mumewe alimtuza Umalkia mnamo 22 Machi 1999.
Rania alianzisha tume ya "Jordan River Foundation" mnamo 1995 ambayo inaboresha familia na jamii maskini kwa kuwafundisha jinsi ya kuanzisha biashara.
Mnamo 2009, Rania na mumewe walisherehekea miaka kumi ya ndoa yao kwa kuanzisha mashindano ya jamii (Ahel Al Himmeh) mnamo Machi ili kuwatuza watu ambao wamesaidia jamii yao.
Rania anadai kuwa yeye ni mwanateknolijia ambaye unaweza kumpata kwenye tovuti kama "YouTube", "Facebook" na "Twitter".
Mnamo Machi 2008, Rania alianzisha YouTube channel na kuwaalika watazamaji waulize maswali walionayo kuhusu Uislamu.
Pia, ameweka mahojiano yake ya CNN kwenye YouTube, ambap alizungumzia kuhusu elimu.
Rania ni mshiriki wa Facebook ambapo ameweka picha zake akiwa nyumbani na akiwa hadharani. Hadi 17 Desemba 2009, alikuwa na mashabiki 110,000.
Mnamo Juni 2009, Rania alishiriki kwenye mahojiano ya Twitter, alipojibu maswali matano kutoka kwa umma.
Marcia Cross
Marcia Anne Cross ni mwigizaji wa Marekani aliyezaliwa 25 Machi 1962. Anajulikana katika uigizaji kama mhusika wa Bree Van de Kamp kwenye kipindi cha "Desperate Housewives".
Marcia Cross alisoma shule ya msingi na ya upili katika shule ya Juilliard mjini New York, na kisha akafuzu kwa shahada ya pili ya saikolojia kutoka kwa chuo kikuu cha Antioch mjini Los Angeles. Alianza kuigiza mnamo 1984 kwenye kipindi cha "The Edge of Night". Baadaye, aligura kutoka mji wa New York hadi Los Angeles na kisha akaigiza kwenye filamu ya "The Last Days of Frank and Jessie James". Kuanzia 1986 hadi 1987, aliigiza kama Kate Sanders kwenye kipindi cha "One Life to Live".
Mnamo 1992, Cross aliigiza kama Dkt. Kimberley Shaw kwenye kipindi cha "Melrose Place". Hapo awali, alikuwa amepewa mkataba wa kuigiza kwenye kipindi hiki kwa muda wa msimu mmoja, lakini aliwafurahisha watayarishaji wakuu hadi wakakubali kumweka mpaka msimu wa nne.
Baada ya kuwacha "Melrose Place", Cross alijiunga na kipindi cha "Seinfield" ambapo aliigiza kama Dkt. Sitarides. Pia, ameigiza kwenye vipindi kama "CSI: Crime Scene Investigation", "Profiler", "Everwood" na "Touched by an Angel".
Mnamo 2004, Cross alifaulu kujiunga na kipindi cha "Desperate Housewives".
Cross alizaliwa mjini Marlborough, Massachusetts. Yeye alikuwa rafiki wa dhati wa Richard Jordan. Jordan alikuwa mkubwa wa Cross kwa miaka ishirini na tano. Yeye alikufa kutokamana na uvimbe wa bongo mnamo 1993.
Cross aliolewa na Tom Mahoney mnamo 24 Juni 2006. Mnamo 6 Septemba 2006, alitangaza kuwa yeye ni mjamzito. Mnamo 20 Februari 2007 Cross alijifungua pacha: Eden na Savannah katika hospitali mjini Los Angeles.
Shorobo uzuri
Shorobo uzuri ("Musophaga rossae") ni ndege wa Kiafrika wa rangi ya bluu wa familia ya Musophagidae.
Yeye hupatikana katika nchi za Angola, Botswana, Burundi, Cameroon, Jamhuri ya Afrika ya Kati, Jamhuri ya Kidemokrasia ya Kongo, Gabon, Kenya, Rwanda, Sudan, Tanzania, Uganda na Zambia.
Yeye hupatikana sana akiwa amefugwa.
Kibibimlima
Asili ya maua haya ni Ulaya ya magharibi, ya kati na ya kaskazini.
Mmea wenye maua haya huwa na mizizi midogo inayomea ardhini lakini si kwa kuchimba sana ndani. Mmea wa maua haya una matawi madogo ya mviringo au matawi yenye kufanana kijiko yenye refi wa sentimita 2-5, ambayo hupatikana karibu sana na ardhi. Maua yenyewe ni sentimita 2-3 kwa upana yakiwa na sehemu nyeupe iliyozunguka sehemu nyingine ya samawati;kibibimlima ni daikoti.
Kibibimlima haathiriki na ukataji wa nyasi kwa hivyo yeye huwa kama mmea haribifu bustanini, ingawa wachache hupenda umbo la maua haya. Kuna aina za kibibimlima zinazopandwa kwa ajili ya kuuza, zenye maua makubwa zaidi yenye petali zenye upana wa sentimita 5-6
Ua linatumika kimatibabu kwa sababu ya sifa zake za kufanya tishu za mwili kuwa ndogo. Katika Roma ya kale, madaktari wa upasuaji waliofuata majeshi vitani waliwaamuru watumwa kukusanya magunia ya kibibimlima ili kupata kutoa maji kutoka maua yale.
Kibibimlima kimetumika tangu jadi kutengeneza vifaa vya kuremebsha katika michezo ya watoto.
Hoteli ya Hilton
Hoteli ya Hilton ni kundi la mahoteli ya kifahari na ya kimataifa lililoanzishwa na Conrad Hilton na sasa Hilton inamilikiwa na kampuni ya Hilton Worldwide. Ni aidha hoteli za hilton zinamilikiwa au kusimamiwa na wanabiashara binafsi kupitia kwa kampuni ya Hilton Hotels.[1] kuna hoteli takriban 553 asili Hilton duniani kote. Hoteli ya Hilton ilikuwa ya kwanza kufanya huduma katika pwani zote Marekani mwaka 1943. Bei ya awali kwa ajili ya kukaa usiku kucha mwaka 1943 ilikuwa dola zipatazo 20. kampuni hii inatilia mkazo kuwahudumia na kuwanasa wateja ambao ni wanabiashara wanaosafiri, lakini pia kampuni hii inamiliki idadi ya mahoteli ya burudani vilevile. {0
Hoteli hii iliunganishwa kimataifa baada ya zaidi ya miaka 40 Februari 2006, wakati makao yake ya Marekani kununua hoteli za makao ya Uingereza, "Hilton Group plc", iliyokuwa ikiongoza shughuli zake za kimataifa tangu mwaka 1987 ( amekuwa makampuni severed awali katika 1966). " gtc:suffix="" gtc:mediawiki-xid="5">[5]
Dagoretti
Dagoretti ni eneo lililoko magharibi mwa Nairobi, mji mkuu wa Kenya. Eneo hili liko katika wilaya kubwa ya Nairobi west Nairobi. Dagoretti imegawanywa hadimipaka sita. Jimbo la Dagoretti lina mipaka sawia na eneo la Dagoretti.
Kituo cha reli cha Dagoretti kiko kwenye mstari wa mfumo wa reli ya kitaifa.
Ethiopian Airlines
Ethiopian Airlines ni kampuni ya ndege iliyo na makao yake makuu kwenye uwanja wa ndege wa Bole mjini Addis Ababa.
Ndiyo kuu nchini Ethiopia, ikisafirisha hadi zaidi ya miji 50 kote duniani.
Ethiopian Airlines ilianzishwa na Haile Selassie mnamo 29 Desemba 1945. Ingawa ilitegemea rubani na wafanyakazi wa kutoka Marekani, baada ya miaka 25 ilianza kuajiri wafanyakazi wa kutoka Ethiopia.
Umande jua
Mmea wa Umande-jua, ni mmojawapo wa mimea ya jenasi ya "Drosera" ambayo ni mojawapo ya jenasi kubwa zaidi ya mimea ambao hula nyama. Jenasi ya "Drosera" ina spishi 188. Mimea hii ya familia ya Droseraceae huwavutia, kuwashika na kuwaua wadudu kwa kutumia viungo vyenye kuzalisha maji yenye gundi. Wadudu hawa hupendwa na umandejua kwa sababu mmea wenyewe unamea katika ardhi isiyokuwa na rotuba ya kutosha. Spishi mbalimbali, ambazo huwa na maumbo tofauti hupatikana katika mabara yote isipokuwa Bara la Antaktiki.
Umande jua ni mimea inayodumu kwa miaka nyingi (lakini baadhi ya spishi hudumu kwa kipindi cha mwaka mmoja tu). Ina maua madogomadogo yaliyosimama ambayo ni karibu sentimita 1 (incha 0.4) na mita 1 (futi 10) kwa urefu ikitegemea ni spishi ipi
.Spishi zinazopanda huwa na shina zinazoweza kuwa ndefu sana hata kufikia mita 3. kama vile spishi ya D. erythrogyne.
Imebainika kuwa mmea wa umande jua unaweza kuishi kwa kipindi cha hata miaka 50. Jinasi hii imezoea zaidi kupata chakula kupitia kula wadudu kiasi kwamba enzaimu ya aina ya naitreti riadaktesi) ambayo kawaida hutumiwa na mimea kupandishia naitreti haipo.
Vitu vingi katika makala haya vinatoka katika tafsiri ya Kijerumani ya makala haya ya wikipedia article (retrieved 30 Aprili 2006).
Etihad Airways
Etihad Airways (, "ʼal-ʻitiħād") ni ndege kuu ya mji wa Abu Dhabi iliyoanzishwa mnamo 2003.
Inasafiri nchini Mashariki ya Kati, Ulaya, India, Amerika Kaskazini, Afrika, Asia na Australia. Makao yake makuu ni katika uwanja wa ndege wa kimataifa ya Abu Dhabi. Mwaka wa 2008, ilibeba wasafiriwa zaidi ya milioni sita.
Etihad Airways ilitangazwa na Sheikh Khalifa in Zayed Al Nahyan kuwa ni ndege ya kitaifa ya nchi ya United Arab Emirates mnamo Februari 2003. Pesa za kuanzia kampuni hii ilikuwa takribam dirhamu milioni 500. Mnamo 12 Novemba 2003 Etihad ilianza kusafiri hadi mji wa Beirut.
Viti vyake huweza kugeuzwa na kuwa kama kitanda cha urefu wa 6'8". Kuna taa ya kusomea, runinga, kioo, na hata chombo cha kukandia mwili.
Viti huweza kulazwa kama vitanda vya urefu wa 6'1". Kila kiti kina taa ya kusomea pamoja na chombo cha kukandia.
Viti huweza kulazwa hadi inchi 33 tu. Kuna huduma ya simu pia.
Moscow Times
Moscow Times ni gazeti lililo katika lugha ya Kiingereza na limechapishwa jijini Moscow, Urusi tangu mwaka wa 1992. Usambazaji wa gazeti hili, katika mwaka wa 2008, ulikuwa nakala 35,000. Gazeti hili hutolewa bure kwa pahali ambapo wasomi wanaozungumza Kiingereza huzuru hasa hoteli na mikahawa wanapokula vyakula vyao. Magazeti haya hupatikana ,pia, kwa njia ya kusajili na kampuni na kutumiwa kwa anwani yako. Gazeti hili ,hivi sasa,limeanza kuwa maarufu sana na Warusi wanaozungumza Kiingereza. Hata hivyo halipatikani katika maduka ya magazeti na kulipata unahitaji kuagiza kutoka kampuni kama ilivyoelezwa hapo juu.
Gazeti hili lilianza kama gazeti la kuchapishwa mara mbili kwa wiki kabla ya kuwa gazeti la kila siku baada ya miezi kadhaa. Gazeti hili lina makao yake makuu katika makao ya zamani ya gazeti la "Pravda",likawa gazeti la kwanza la nchi za Magharibi kuchapishwa nchini Urusi.
Mpaka mwaka wa 2005, jarida hili lilimilikiwa na Independent Media, kampuni ya uchapishaji iliyosajiliwa jijini Moscow na inachapisha magazeti kadhaa : gazeti la kila siku la lugha ya Kirusi, "Vedomosti", "St. Petersburg Times"(hili ni gazeti ambalo ni sawa na "Moscow Times" jijini St. Petersburg) na huchapisha ,pia, majarida mbalimbali maarufu kama "FHM, Men's Health" na "Cosmopolitan" katika lugha ya Kirusi. Mwaka uo huo, Independent Media ilinunuliwa na Kundi la Uchapishaji la Kifini,linaloitwa Sanoma.
Mhariri mkuu ni Andrew McChesney, aliyepandishwa hadi cheo hicho mnamo mwezi wa Juni 2006 baada ya kufanya kazi katika vyeo vingine mbalimbali katika kampuni hiyo.
Gazeti hili huchapisha mara kwa mara makala kadhaa ya waandishi maarufu wa Urusi, mara nyingi wao huchukua misimamo pinzani dhidi ya Serikali ya Kirusi na sera zake kwa jumla.
Katika mwaka wa 2009, "The Moscow Times" ilichapisha "Russia For Beginners: A Foreigner's Guide to Russia" ambalo lilikuwa jarida kwa wageni nchini Urusi lilioandikwa na waandishi waliotoka nchi geni kuishi Urusi. Wanaeleza matukio yaliyowafanyikia walipokuwa wageni nchini Urusi wakilenga kuwasaidia wageni wapya.
Gazeti hili ,na vilevile gazeti dada lake la "The St Petersburg Times", linamilikiwa na Shirika la Sanoma ambalo lina makao yake Ufini.
NRC Handelsblad
NRC Handelsblad, mara nyingi hufupishwa kuwa NRC, ni gazeti la kuchapishwa kila siku.Gazeti hili huchapishwa jioni katika nchi ya Uholanzi na Kampuni ya NRC Media. Gazeti hili liliumbwa mnamo 1 Oktoba 1970 kutokana na muungano wa jarida la "Nieuwe Rotterdamsche Courant" na jarida la "Algemeen Handelsblad".Jarida la Algemeen Handelsblad llikuwa jarida kuhusu hesabu za kibiashara kwa jumla na jarida la Nieuwe Rotterdamsche Courant lilikuwa gazeti la Roterdam. Katika mwaka wa 2006, jarida la porojo, "nrc•next", lilianza kuchapishwa. Katika mwaka wa 2007, usambazaji wa "NRC Handelsblad" ulikuwa nakala 249,099 katika siku ya Jumatatu hadi Ijumaa na nakala 270,189 katika siku ya Jumamosi.
Gazeti la "NRC Handelsblad" lilianzishwa mnamo 1 Oktoba 1970, baada ya muungano wa gazeti la Amsterdam la "Algemeen Handelsblad" na gazeti la Rotterdam la "Nieuwe Rotterdamsche Courant". "Nieuwe Rotterdamsche Courant" lilianzishwa katika mwaka wa 1844 na Henricus Nijgh huko Rotterdam. Gazeti la "Algemeen Handelsblad" lilianzishwa katika jiji kuu la Amsterdam katika mwaka wa 1828 na J.W. van den Biessen. Wito wa jarida hili,"NRC Handelsblad" ni "Lux et Libertas"- hasa ukimaanisha Mwangaza (ikiashiria wakati wa kuzuzuliwa na kuerevushwa- yaani mwangaza unawafungua macho) na Uhuru.
Usambazaji wa gazeti hili ulikuwa nakala 242,950 katika mwaka wa 2004(idadi chache kuliko usambazaji wa nakala 265,000 katika mwaka wa 2002). Jumla ya usambazaji wa magazeti ulikuwa 4,013,547 katika mwaka wa 2004.
Katika mwezi wa Februari 2006,"NRC Handelsblad" ilianzisha gazeti dogo la asubuhi la kuvutia wasomaji wasomi ambao hawawezi kusoma gazeti la kila siku. Mhariri Folkert Jensma alipoondoka, nafasi yake ilichukuliwa na Birgit Donker mnamo 12 Desemba 2006.
Tangu mwaka wa 2001, mtindo wa Lexicon umetumika. Mtindo huu wa uchapishaji uliandaliwa na Bram de Does na hutumika katika gazeti hili. De Does alichora ,pia, na kuandaa mtindo maalum ya kutumika katika kuchapisha vichwa vya habari motomoto.
Mariah Carey (albamu)
Mariah Carey ni albamu kutoka kwa Mariah Carey yenye jina lake mwenyewe, iliyotoka nchini Marekani tarehe 12 Juni 1990, kupitia katika studio za Columbia Records. Japokuwa mauzo ya albamu hii kwa kiasi fulani yalikuwa madogo, lakini yalimafanya Carey kuwa nyota nyumbani kwao. Albamu hii ilifanikiwa kufikisha nyimbo kadhaa katika nafasi ya kwanza katika chati ya Billboard.ya single bora 100, huku albamu yenyewe ikikaa kwa kipindi cha majuma kumi na moja katika nafasi ya kwanza katika chati ya Billboard 200. Albamu hii inashika nafasi ya ttu kwa upande wa mauzo ya albamu za Carey nchini Marekani, ikija baada ya ile ya "Daydream" ya mwaka 1995 na ile ya "Music Box" ya mwaka 1993. Albamu hii imefanikiwa kuuza nakala zaidi ya milioni 15 dunia nzima, .
Albamu ya "Mariah Carey" ilifanikiwa kufanya vizuri katika chati ya nchini Marekani ya Billboard 200 na kufika hadi nafasi ya 80, na kuingia katika nyimbo ishirini bora katika juma la nne tangu iwe katika chati hiyo na hatimaye ilifika katika nfasi ya kwanza katika juma la arobaini na tatu, na kushikilia nafasi hio kwa kupindi cha majuma kumi na moja mfululizo. Hadi hii leo ,hii ndio albamu ya Carey iliyowahi kukaa katika nafasi ya kwanza kwa kipindi kirefu zaidi. wimbo huu uliendelea kukaa katika nyimbo ishirini bora kwa kipindi cha majuma sitini na tano, na kukaa katika nyimbo mia moja bora za Billboard kwa kipindi cha mjuma 113. Kwa mujibu wa shiria laRIAA Albamu ya hii kutoka kwa Carey ni moja ya albamu zilizowahi kupata mauzo mazuri zaidi nchini Maekani, na hadi kufikia mwezi Machi mwaka 2006,albamu hii ilikuwa tayari imekwisha kuuza nakala zaidi ya milioni nane nchini Maekani. Pia ilikuwa albamu iliyoongoza kwa mauo kwa mwaka 1991 chini Marekani =..
Lakini mafanikio ya albamu hii nje ya Marekani yalikwa ya wastani, lakini kwa uchache iliweza kupata mafanikio katika nchi za Canada ambapo ilikaa katika nafasi ya kwanza kwa wiki moja. .Albamu hii ilifika katika nafasi ya ita nchini uingereza na Aistralia.
Single kutoka katika albam ya "Mariah Carey" hazikupata mafanikio katika masoko mengi tofauti na masoko ya Marekani, na kumafanya Carey kung'aa katika maeneo hayo
Ben Okri
Ben Okri (alizaliwa tarehe 15 Machi 1959) na ni mshairi na mwandishi wa riwaya kutoka Nigeria . Alikaa mjini London miaka yake ya mapema ya utotoni, lakini alirudi Nigeria mnamo mwaka wa 1968. Alirudi Uingereza tena mnamo mwaka wa 1968 ambapo alijiuunga na Chuo Kikuu cha Essex. Amepokea shahada ya heshima kutoka Chuo Kikuu cha Westminister (1997)na Chuo Kikuu cha Essex (2002_ na alipwa tuzo la OBE mnamo mwaka wa 2001.
Tangu achapishe riwaya yake ya kwanza, "Flowers and Shadows" (1980)(Maua na Vivuli), umaarufu wa Okri umeenea Duniani kote, na mara nyingi hutazamwa kama mmoja wa waandishi wazuri zaidi wa Afrika. Kitabu chake maarufu zaidi, "The Famished Road" (Njia yenye njaa), kilipewa tuzo la 1991 la Booker. Ameshinda Tuzo la Waandishi wa jumuiya ya Madola, Tuzo la Agha Khan la Uandishi Bunifu na alipewa Tuzop la Crystal na Baraza la Uchumi Duniani. Pia yeye ni mwanachama wa Shirika la Kifalme la Fasihi.
Ametazamwa kama mhalisia wa miujiza, ingawa amekataa kutambulika hivyo. Uzoefu wake wa kwanza wa moja kwa moja wa vita vya wenywe kwa wenyewe nchini Nigeria unasemekana kumpa msukumo wa kuandika viotabu vyake vingi. Yeye huandika mambo ya kawaida nay a kimetafizikia, ya binifasi na ya kijamii, huku akimvuta msomaji na maelezo yake ya kina.
Okri ni makamu wa rais wa Kituo cha Kiingereza cha shirika la kimataifa la PEN, ambalo ni shirika la waandishi lenye matawi 130 katika nchi 100. Pia, yeye ni mwanachama wa Sinema ya Kitaifa ya Uingereza. Anaishi mjini Lodnon.
Baada ya kupumzika kwa miaka 5, kitabu cha kumi na moja cha Okri, , "Starbook" (Kitabu cha Nyota) kilichapishwa na Rider. "Hadithi za Uhuru", riwaya ndogo na mkusanyiko wa hadithi fupi kilichapishwa mnamo mwaka wa 2009.